CELEX: 62012CN0007
Language: mt
Date: 2012-01-04 00:00:00
Title: Kawża C-7/12: Talba għal deċiżjoni preliminari mressqa mill-Augstākās tiesas Senāts (il-Latvja) fl- 4 ta’ Jannar 2012 — Nadežda Riežniece vs Latvijas Republikas Zemkopības ministrija

3.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 65/9
            
         Talba għal deċiżjoni preliminari mressqa mill-Augstākās tiesas Senāts (il-Latvja) fl-4 ta’ Jannar 2012 — Nadežda Riežniece vs Latvijas Republikas Zemkopības ministrija
   (Kawża C-7/12)
   2012/C 65/17
   Lingwa tal-kawża: il-Latvjan
   
      Qorti tar-rinviju
   
   Augstākās tiesas Senāts.
   
      Partijiet fil-kawża prinċipali
   
   
      Rikorrenti: Nadežda Riežniece.
   
      Konvenut: Latvijas Republikas Zemkopības ministrija.
   
      Domandi preliminari
   
   
               (1)
            
            
               Id-dispożizzjonijiet tad-Direttiva 2002/73/KE tal-Parlament Ewropew u tal-Kunsill, tat-23 ta’ Settembru 2002 li temenda d-Direttiva tal-Kunsill 76/207/KEE dwar l-implimentazzjoni tal-prinċipju ta’ trattament ugwali bejn l-irġiel u n-nisa fir-rigward ta’ aċċess għall-impjieg, taħriġ professjonali u promozzjoni, u kondizzjonijiet tax-xogħol (1) u dawk tal-Ftehim Qafas anness mad-Direttiva tal-Kunsill 96/34/KE (2), tat-3 ta’ Ġunju 1996, dwar il-ftehim qafas fuq il-leave tal-ġenituri konkluż mill-UNICE, CEEP u ta’ ETUC, għandhom jiġu interpretati fis-sens li min iħaddem huwa pprojbit milli jieħu miżuri (u b’mod partikolari milli jevalwa lil ħaddiem fl-assenza tiegħu) li b’riżultat tagħhom mara li tinsab fuq leave parentali tista’ titlef il-post tagħha meta tirritorna għax-xogħol?
            
         
               (2)
            
            
               Ir-risposta għad-domanda preċedenti tkun differenti jekk il-miżura meħuda minn min iħaddem hija mmotivata minn użu aħjar tan-numru tal-uffiċjali u mit-tneħħija ta’ postijiet tax-xogħol fl-amministrazzjonijiet kollha tal-Istat, minħabba d-diffikultajiet ekonomiċi nazzjonali?
            
         
               (3)
            
            
               L-evalwazzjoni tax-xogħol u tal-merti tar-rikorrenti, li tieħu inkunsiderazzjoni l-aħħar evalwazzjoni annwali tal-attivitajiet tagħha u tar-riżultati tagħha qabel il-leave parentali, imqabbla ma’ dik ta’ uffiċjali oħra li baqgħu jwettqu l-funzjonijiet tagħhom (li, barra minn hekk, ippermettilhom ukoll jgħollu l-livell ta’ merti tagħhom), u li tapplika kriterji ta’ evalwazzjoni ġodda, għandha titqies bħala diskriminazzjoni indiretta?
            
         
      (1)  ĠU Edizzjoni Speċjali bil-Malti, Kapitolu 5, Vol. 4, p. 255
   
      (2)  ĠU Edizzjoni Speċjali bil-Malti, Kapitolu 5, Vol. 2, p. 285